Norges Skytterforbunds NAIS-medalje

Norges Skytterforbunds NAIS-medalje eller NAIS-medaljen er et ferdighetsmerke innen skytesport innstiftet i 1939 og forvaltet av Norges Skytterforbund.Reglement for NAIS 300 M RIFLE, 10 M OG 15 M RIFLE, 25 M PISTOL OG LUFTPISTOL, LERDUE (NORDISK TRAP), 10 M VILTMÅL og KVARTMATCH, Norges Skytterforbund, 16. april 2005, besøkt 23. november 2009. NAIS står for Norsk Avdeling av Den Internasjonale Skytterunion og indikerer at ferdighetskravene er internasjonale. Skyting for å oppnå ferdighetsmerket kan finne sted innen Det frivillige skyttervesen, i lag i Norges Skytterforbund og i Forsvaret. Opprinnelig gjaldt ferdighetsmerket armégevær­, men i 1994 ble leirdue, pistol og viltmål lagt til som øvelser med definerte ferdighetskrav.NAIS-skytingen, Norges Skytterforbund, besøkt 23. november 2009. 

 Krav 
Gullmerket|thumb|left
Kravene til å oppnå ferdighetsmerket er slik at det først skytes for å kvalifisere seg til NAIS-merket i gull. Etter oppnådd gullmerke kan man over de påfølgende år kvalifisere seg for NAIS-medaljen, først i bronse, så påfølgende år til sølv, og så neste år til gull. Deretter kan man kvalifisere seg videre til stjerne i bronse, som krever oppnådd krav for gullmedalje i tre år, så nye tre år for sølv, og så gull. Etter minimum 14 års skytterprestasjoner etter kvalifikasjonsreglene oppnår man statuett, som er høyeste trinn innen dette ferdighetsmerket.

 Utførelse 
Medaljevalører |thumb|left
NAIS-medaljen er rund og er utført i gull, sølv eller bronse.NAIS – Norges Skytterforbunds armégeværmedalje , Norske Reserveoffiserers Forbund, besøkt 23. november 2009. Adversen har motiv av en bueskytter fra vikingtiden, oppvoksende fra nedre venstre kant, med buen spent i retning høyre. Over bueskytterens hode, ved medaljens øvre venstre kant, står bokstavene «N • A • I • S» i en bue. Reversen har omskriften «NORSK AVDELING AV DEN INTERNASJONALE SKYTTERUNION •» langs kanten med en ring innenfor. Produsentens navn er påført innenfor denne ringen i en bue i nedre del. Medaljen er opphengt i et blått bånd, som har en smal midtstripe i hvitt, rødt og hvitt, samt smale kantstriper i rødt og hvitt. Båndet kan også være utstyret med en metallklemme øverst, der det er påført hvilken våpengren medaljen er oppnådd innen. Medaljebåndet kan utstyres med stjerner. NAIS-merket er utformet som en knapp med samme motiv som medaljen, der denne fungerer som en knapp uten videre utstyr.

Se også
Liste over dekorasjoner godkjent til bruk på norsk militær uniform

Referanser

Litteratur
John Monn: «NAIS-medaljen», Forsvarets Forum, nr. 7, 1996

Kategori:Skytesport i Norge
Kategori:Norske utmerkelser
Kategori:Utmerkelser etablert i 1939
Kategori:Ferdighetsmerker